open-index/open-wikipedia-markdown huggingface dataset:
If I Ain’t Got You

«**If I Ain’t Got You**» (), ամերիկացի երգչուհի Ալիշա Քիզի երգը նրա երկրորդ ստուդիական ալբոմից՝ «The Diary of Alicia Keys»-ից (2003)։ Երգի հեղինակը և պրոդյուսերը հենց Ալիշան է։

2004 թվականի փետրվարին երգը թողարկվել է որպես առանձին սինգլ։ Դա վերոնշյալ ալբոմից երկրորդ սինգլն էր՝ «You Don’t Know My Name»-ից հետո։

«Billboard» ամսագրի «Billboard Hot 100» հիթ-շքերթում երգը հասել է 4-րդ հորիզոնական։

## Պատմություն
Ալիշա Քիզը երգը գրել է այն բանից հետո, երբ 2001 թվականի օգոստոսի 25-ին 22-ամյա երգչուհի Ալիա Դանա Հոութոնն ավիավթարից մահացել է Բահամյան կղզիներում։ Այդ ողբերգության տպավորության տակ նա հորինել է այն։

Երգչուհին նշել է․

## Մրցանակներ
Այս երգի համար Ալիշա Քիզը 2005 թվականին արժանացել է «Գրեմմի» մրցանակի՝ որպես «Կանացի լավագույն վոկալային աշխատանք R&B ժանրում»։

## Ծանոթագրություններ

Կատեգորիա:2004 սինգլներ
Կատեգորիա:Ալիշա Քիզի երգեր
Կատեգորիա:Երգեր այբբենական կարգով
Կատեգորիա:Փոփ երգեր
Բիլլի Այլիշի մրցանակների և անվանակարգերի ցանկ

աջից|մինի|Բիլլի Այլիշ

 Ամերիկացի երգչուհի, երգահան Բիլլի Այլիշը մի քանի մրցանակների դափնեկիր է, այդ թվում MTV Video Music Awards երեք մրցանակների։ Նա նաև իր կարիերայի ընթացքում սահմանել է 2 ռեկորդ ( Գինեսի ռեկորդների գրքում ) ։

## Մրցանակներ և անվանակոչություններ

## Ծանոթագրություններ

Կատեգորիա:Բիլլի Այլիշ
30 վայրկյան Տոկիոյի վրա

thumb|245px|Ֆիլմից դրվագ՝ Լոուսենի ինքնաթիռը թռչում է այրվող Տոկիոյի վրայով:
«**30 վայրկյան Տոկիոյի վրա**»՝ 1944 թվականի «Մետրո-Գոլդուին-Մայեր»-ի արտադրության ռազմական ֆիլմ։

## Սյուժե
Ֆիլմը հիմնված է 1941 թվականի դեկտեմբերին Ճապոնիայի դեմ Ամերիկայի առաջին պատասխան ավիահարվածի իրական իրադարձությունների հիման վրա, որը տեղի է ունեցել Ճապոնական Փերլ Հարբոր նավահանգստի վրա հարձակումից չորս ամիս անց։ Սցենարը հիմնվել է 1943 թվականին գրված կապիտան Տեդա Լոուսոնի նույնանուն գրքի վրա, նա ևս մասնակցել էր այդ հարձակմանը։ Գրքում, ինչպես նաև ֆիլմում, Լոուսոնը պատմում է ուսուցման ընթացքի, առաջադրանքի կատարման ընթացքի և դրա հետևանքների մասին, որոնք վերապրել են իր անձնակազմն ու 1942 թվականի ապրիլի 18-ի Դուլիթլի հարձակման մյուս մասնակիցները։

## Դերերում
* Վան Ջոնսոն՝ *լեյտենանտ Տեդ Լոուսոն* ()
* Ռոբերտ Ուոկեր՝ *կապրալ Դեյվիդ Տեմչեր* ()
* Սփենսեր Թրեյսի՝ *փոխգնդապետ [[Դուլիտլ,Ջեյմս|Ջեյմս Դուլիտլ]]
* [[Դոն Դեֆոր]]՝ *լեյտենանտ ՄաքԿլյուր*
* [[Ֆիլլիս Տակստեր]]՝ *Էլեն Լոուսոն*
* [[Սելենա Ռոյլ]]՝ *տիկին Ռեյնոլդս*
* [[Լուիս Ջին Հեյդթ]]՝ *ռազմածովային ուժերի լեյտենանտ Հենրի Միլլեր*
* [[Մորիս Անկռում]]՝ *նավապետ Ուիլյամ Ֆելս, կապիտան «Խորնետա»* <small>(մակագրերում նշված չի)</small>
* [[Մորոնի Օլսեն]]՝ *գեներալ'' (մակագրերում նշված չի)

## Քննադատություն
Նյու Յորք Թայմս-ի քննադատ Բոսլի Քրոութերը ֆիլմի թողարկումից անմիջապես հետո տվեց գրախոսական, որը դարձավ համընդհանուր կարծիք․ «1942 թվականի ապրիլին մեր առաջին արշավանքը Ճապոնիայի վրա այստեղ ներկայացված է հոյակապ ազնվությամբ և դրամատիկ պերճախոսությամբ»։ Այժմ այն համարվում է ավիացիոն և ռազմական դասական ֆիլմ

## Մրցանակեր
* 1945 թվականին «Օսկար» մրցանակ՝ լավագույն հատուկ էֆեկտների համար;
* Օսկար մրցանակ՝ սև-սպիտակ ձևաչափով լավագույն օպերատորական աշխատանքի համար

## Ծանոթագրություններ

## Արտաքին հղումներ
 Ֆիլմը «youtube.com»-ում

Կատեգորիա:1940-ականների անգլերեն ֆիլմեր
Կատեգորիա:1944 ֆիլմեր
Կատեգորիա:MGM ֆիլմեր
Կատեգորիա:Ամերիկյան սև-սպիտակ ֆիլմեր
Կատեգորիա:Անգլերեն ֆիլմեր
Կատեգորիա:Ֆիլմեր այբբենական կարգով
Կատեգորիա:Ֆիլմեր, որոնց գործողությունները տեղի են ունենում Կալիֆոռնիայում
Կատեգորիա:Ֆիլմեր, որոնց գործողությունները տեղի են ունենում Ֆլորիդայում
Կատեգորիա:Ֆիլմեր, որոնց գործողությունները տեղի են ունենում 1942 թվականին
Էդվարդ Սաքսոն

**Էդվարդ Բրեդլի Սաքսոն** (, ), ամերիկացի կինոպրոդյուսեր։

## Վաղ կյանք
Սաքսոնը ծնվել և մեծացել է Միսսուրի նահանգի Սենթ Լուիսում, 1972-1976 թվականներին սովորել է Քիրքվուդի միջնակարգ դպրոցում, 1976- 1980 թվականներին՝ ՄաքԳիլի համալսարանում։ Վերոնիկա Բրեյդայի և Պիտեր Գրոսմանի հետ հիմնադրել է *Tuesday Night Cafe* թատրոնը, ընկերությունը մինչև օրս աշխատում է։ Սաքսոնը խաղացել է բազմաթիվ պիեսներում, որը հայտնի է Մաքգիլի «Կարմիր-սպիտակ» բեմադրությամբ։ Նա նաև հիմնադրել է  Dick-up circle ռադիո կատակերգական թատերախումբը։

Այնուհետև նա սովորել է ամերիկյան կինո-հեռուստատեսության դպրոցում՝ Փիթեր Սթարկի պրոդյուսերական ծրագրում։

## Ֆիլմագրություն
### Պրոդյուսերական գործունեություն
* Լուսավորյալ (2011)
* Մեր ընտանեկան հարսանիքը (2010)
* Ճանապարհին (2009)
* Ֆասթֆուդի ազգը (2006)
* Հարմարվողականություն (2002)
* Չարլիի Ճշմարտությունը (2002)
* Օպորտունիստներ (2000)
* Սիրելի (1998)
* Հիչքոքի խանութի ցուցափեղկը (1998)
* Մետրո։ Մետրոյի պատմությունները (1997 Հեռուստատեսությունում) (TV)
* Ուլի Ոսկի (1997)
* Մանդելա (1996)
* Ինչ Եք Անում (1996)
* Սատանան կապույտ հագուստով (1995)
* Մեկ ոտքը բանանի կեղևի վրա, մյուսը գերեզմանի մեջ գաղտնիքներ Դոլլի Մեդիսոնի սենյակից (1994)
* Ֆիլադելֆիա (1993)
* Կուզեն Բոբի (1992)
* Կանայք և տղամարդիկ 2. սիրո մեջ կանոններ չկան (1991) (TV)
* Գառնուկների լռությունը (1991)
* Մայամի Բլյուզ (1990)
* Ամուսնացած է մաֆիայի հետ (1988)
* Հաիթին երազում է ժողովրդավարության մասին (1988) (TV)
* Ինչ-որ վայրի բան (1986)

### Դերասանական գործունեություն
* Սկաուտի պատիվը (1999)
* Սիրելի (1998)
* Ռեֆը (1994)
* Կանայք և տղամարդիկ 2 սիրո մեջ կանոններ չկան (1991) (TV)
* Մայամի Բլյուզ (1990)
* Ինչ-որ վայրի բան  (1986)

## Ծանոթագրություններ

## Արտաքին հղումներ
* Էդվարդ Սաքսոնի պրոդյուսերական գործունեությունը 
* 

Կատեգորիա:Ամերիկացի կինոպրոդյուսերներ
Կատեգորիա:ՄաքԳիլի համալսարանի շրջանավարտներ
Կատեգորիա:Ամերիկացի հեռուստապրոդյուսերներ
Դիմիտրիե Գիկա

Իշխան **Դիմիտրիե Գիկա** (, ), ռումինացի քաղաքական և պետական գործիչ։ Ռումինիայի պահպանողական կուսակցության կարկառուն գործիչներից մեկը։ 1868 թվականի նոյեմբերի 16-ից մինչև 1870 թվականի հունվարի 27-ը եղել է Ռումինիայի արտաքին գործերի նախարար։ Եղել է նաև ներքին գործերի նախարար, Ռումինիայի թագավորության վարչապետ (1868, նոյեմբերի 16-1870, հունվարի 27)։ Ռումինիայի Սենատի ներկայացուցիչ։

## Կենսագրություն
Դիմիտրիե Գիկան սերում է ալբանական ծագմամբ բալկանյան ազնվական ընտանիքից։ 1822-1828 թվականներին Վալախիայի իշխան Գրիգորի IV Գիկայի որդին է։ Սովորել է Վիեննայի և Բեռլինի ռազմական դպրոցներում։ Որոշ ժամանակ ծառայել է որպես ռուսական կայսերական գվարդիայի սպա։ Ավելի ուշ եղել է Բողոքարկման դատարանի անդամ, ծառայել է ոստիկանությունում, եղել է մայրաքաղաքի առաջին պրեֆեկտը, Ներքին գործերի նախարարը։
1871 թվականի մայիսից մինչև 1875 թվականի հունվար և 1875 թվականի մայիսից մինչև 1876 թվականի փետրվար եղել է Պատգամավորների պալատի նախագահ։ Եղել է Ռումինիայի Սենատի նախագահ, 1879-1888 թվականներին և 1895 թվականի դեկտեմբերից մինչև 1897 թվականի փետրվար՝ օրենսդիր մարմինների պատգամավոր։ 1868 թվականի նոյեմբերի 16-ից մինչև 1870 թվականի հունվարի 27-ը ղեկավարել է Ռումինիայի Իշխանության կառավարությունը, միաժամանակ զբաղեցրել է արտաքին գործերի նախարարի և հանրային աշխատանքների նախարարի պաշտոնները։

եղել է ազգային միասնության, պետության բարգավաճման և կայունության գաղափարների կողմնակից։

## Գրականություն
* Nicolescu, Nicolae C. (2006), Enciclopedia șefilor de guvern ai României (1862—2006), București: Editura Meronia, pp.&nbsp;154–156

## Արտաքին հղումներ
* CTITORI AI ROMĂNIEI / 150 de ani de la Unirea Principatelor Române, 16 ianuarie 2009, *Jurnalul Național*

Կատեգորիա:Գիկա ընտանիք
Կատեգորիա:Ռումինացի պետական գործիչներ
Կատեգորիա:Ռումինիայի դիվանագետներ
Կատեգորիա:Ռումինիայի կառավարության անդամներ
Կատեգորիա:Ռումինիայի վարչապետներ
Կատեգորիա:Ռումինիայի քաղաքական գործիչներ
Քրիստիան դե Սիկա

**Քրիստիան դե Սիկա** (), դերասան, սցենարիստ, ռեժիսոր և երգիչ։

## Կյանք

Քրիստիան դե Սիկան ծնվել է Հռոմում, Իտալիա։ Նա հայտնի իտալացի ռեժիսոր Վիտտորիո դե Սիկայի և իսպանացի դերասանուհի Մարիա Մերկադերի երկրորդ որդին է։ Նրա քեռին Ռամոն Մերկադերն էր` Լև Տրոցկուն սպանողը (1940թ.-ին)։

Քրիստիանը սովորել է Հռոմի «Classical Lyceum» դասական ճեմարանում։ Լիցեյն ավարտելուց հետո նա սկսեց աշխատել Վենեսուելայի հյուրանոցներից մեկում ՝ որպես նկարիչ։ 1970-ին ընդունվել է Լա Սապիենցայի համալսարան, բայց չի ավարտել։ 1973-ին Դե Սիկան հանդես եկավ Սան Ռեմոյի փառատոնում, որտեղ երգեց «Իմ աշխարհը» երգը (1973)։ Սակայն, արդյունքները նրան ստիպեցին գնալ հոր ճանապարհով և նվիրվել դերասանությանը։

Դե Սիկան զարգացրեց կատակերգության սեփական ոճը հատկապես «*Ռայ*» (Rai) հեռուստատեսային շոուների շրջանակներում, որոնցից է *« Bambole, non c'è una lira»* հեռուստաշոուն*:*

Ամուսնացել է Կառլո Վերդոնի քրոջ՝ Սիլվիա Վերդոնի հետ, ում հետ նա ունեցել է երկու երեխա`Բրանդոն և Մարիարոզան։

## Դերասանական կարիերա
Կինոաշխարհում իր առաջին քայլերը կատարել է այնպիսի մարդկանց աջակցությամբ, ինչպիսիք են Ռոբերտո Ռոսսելին, Պուպի Ավատին,  և Սալվատորե Սամպերին։

Նա իր դերասանական կարիերան սկսել է «Պաուլինա 1990» ֆիլմով, որում խաղաց երկրորդական դեր։ Իր կարիերայի ընթացքում Քրիստիան Դե Սիկան նկարահանվել է ավելի քան 70 կինոնկարներում և հեռուստաշոուներում։ Դրանից հետո նա դերասան Ների Պարենտիի հետ խաղացել է «Նատալին Նյու Յորքում» (2006),  «Նատալին նավարկությունում» (2007) և «Նատալին Ռիոյում» (2008) ֆիլմերում։

Որպես դերասան ՝ Դե Սիկան ստացել է Դավիդ դի Դոնաթելլո երեք մրցանակ` 1976, 2000 և 2009 թվականներին։ 2016-ին Իտալիա-ԱՄՆ հիմնադրամի կողմից ստացել է «Ամերիկայի» մրցանակ։

## Ֆիլմագրություն
* «Կարճատև արձակուրդ» (1973) 
* «Զարմիկը» (1974)
* «Սեքսիկոպ» (1975)
* «Սերը և էներգիան» (1975)
* «Բորդելլա» (1976)
* «Սերը առաջին դասարանում» (1980)
* «Թալկի փոշի» (1982)
* «Պապարացիները» (1998)
* «Թիկնապահները» (2000)
* «Կլանը» (2005) 
* «Նատալին Նյուրքում» (2006)
* «Նատալին նավարկությունում» (2007)
* «Նատալին Ռիոյում» (2008)
* «Զբոսաշրջիկը» (2010)

## Ծանոթագրություններ

## Արտաքին հղումներ
*
* Christian De Sica - Official Website 
*https://www.1tv.ru/trotsky/1940.html
*https://www.vokrug.tv/person/show/kristian_de_sika/

Կատեգորիա:Իտալացի ռեժիսորներ
Կատեգորիա:Իտալացի կատակերգուներ
Կատեգորիա:Իտալացի սցենարիստներ
Կատեգորիա:Իտալացի դերասաններ
Կատեգորիա:Իտալացի երգիչներ
Changes

**Changes**, ամերիկացի երգիչ Ջասթին Բիբերի հինգերորդ ստուդիական ալբոմը։ Թողարկվել է 2020 թվականի փետրվարի 14-ին։

## Երգացանկ
Ալբոմը ներառում է 17 երգ։

## Թողարկման պատմություն
}
| Def Jam
| align="center"|
|-
|}

## Ծանոթագրություններ

## Արտաքին հղումներ
* 
* 
* Ալբոմի աուդիո դիտարկում

Կատեգորիա:2020 ալբոմներ
Կատեգորիա:Ջասթին Բիբերի ալբոմներ
Ալեքսան Գոմցյան

**Ալեքսան Լավրենտիի Գոմցյան** (), հայ բանաստեղծ, մանկագիր, Հայաստանի գրողների միության անդամ (2012)։

## Կենսագրություն
Ալեքսան Գոմցյանը ծնվել է 1955 թվականի փետրվարի 20-ին, Բոգդանովկայի շրջանի Հեշտիա գյուղում (այժմ՝ Վրաստան)։ Ավարտել է Երևանի Խ. Աբովյանի անվան մանկավարժական ինստիտուտի մաթեմատիկայի ֆակուլտետը։ Որպես մանկավարժ աշխատել է Աբխազիայի դպրոցներում, զբաղվել շախմատով, մասնակցել մի շարք առաջնությունների, գրավել մրցանակային տեղեր։ Շախմատի խմբակներ է վարում Երևանի Նոր Նորք վարչական շրջանի Աշոտ Ղուլյանի (Բեկոր) անվան մանկապատանեկան մարզատեխնիկական կենտրոնում։ Վրաստանի և Հայաստանի մամուլում տպագրված բազմաթիվ հոդվածների հեղինակ է։

## Երկեր
* Հավի խելք (մանկական), Երևան, 2009։
* Անձրևոտ ծառեր, Երևան, 2009։
* Կենաց գինի, Երևան, 2004։
* Թագուհի, Երևան, 2003։

## Պարգևներ
* Աբխազիայում արժանացել է «Գրական պատվոգրի», 1989։
* «Գրական վաստակի համար» մեդալ, 2015

## Ծանոթագրություններ

## Արտաքին հղումներ
* ԱԼԵՔՍԱՆ ԳՈՄՑՅԱՆ / Մայիս էր…
* Ալեքսան Գոմցյան, ԱՐՑՈՒՆՔՆԵՐՆ ԻՄ ՍԻՐՈ

Կատեգորիա:ՀՊՄՀ շրջանավարտներ
Կատեգորիա:Հայ բանաստեղծներ
Կատեգորիա:Հայ մանկագիրներ
Կատեգորիա:Հայ մանկավարժներ
Կատեգորիա:Հայաստանի գրողների միության անդամներ
Մանկական աճուրդ

**Մանկական աճուրդ** (, ), պատմական պրակտիկա XIX-XX դարերի Շվեդիայում և Ֆինլանդիայում, որը իր մեջ է ներառում որբ երեխաներին և աղքատների երեխաներին վաճառքը աճուրդների ժամանակ։ Որպես կանոն, աճուրդներն անցկացվել են եկեղեցիներում և աճուրդային տներում Աղքատության դեմ պայքարի խորհրդի կողմից։ Վաճառքն անցկացվում էր անգլիական աճուրդի սկզբունքով։ Այն մարդը, ով մունիցիպալիտետից ամենաքիչ վարձն էր պահանջում, ստանում էր երեխային, որի մասին նա պետք է մեկ տարի հոգ տաներ այն գումարով, որը պահանջել է մունիցիպալիտետ։ Դա թույլ էր տալիս, որ կազմակերպիչները փող խնայեն երեխաների խնամակալման համար։ Հաճախ այնպես էր ստացվում, որ նույն երեխաներին վաճառում էին մի քանի անգամ շատ տարիների ընթացքում։ Այն մարդը, ով գնել է երեխային, համարվել է նրա հոգեծնող, սակայն, որպես կանոն, երեխաներին վերցնում էին որպես էժան բանվորական ուժ։ Շվեդիայում մանկական աճուրդներն արգելվել են 1918 թվականին, իսկ Ֆինլանդիայում՝ 1923 թվականին, սակայն Ֆինլանդիայում աճուրդներն անցկացվել են մինչև 1930 թվականների կեսը։ Վերջին հայտնի աճուրդն անցկացվել է 1935 թվականին։

Շվեդիայի ֆինանսների նախկին նախարար Ֆրեդրիկ Վիլհելմ Թուրդսոնը, ով որբացել է ինը տարեկանում, ֆինլանդացի գրող Յոել Լեհթոնենը, շվեդացի գրող Հարրի Մարտինսոնը և ֆինլանդացի ոստիկան Յոհանես Ֆրոմն այն երեխաներից էին, ովքեր վաճառվել են այդպիսի մանկական աճուրդների ժամանակ։

Նմանատիպ պրակտիկան նաև անցկացվել է ուրիշ եվրոպական երկրնդրում, ինչպես օրինակ Շվեյցարիայում։

## Ծանոթագրություններ

Կատեգորիա:Բռնություն
Կատեգորիա:Հարկադիր աշխատանք
Կատեգորիա:Շվեդիայի պատմություն
Կատեգորիա:Որդեգրում
Կատեգորիա:Ֆինլանդիայի պատմություն
Ամբողջ կյանքն առջևում է

**«Ամբողջ կյանքն առջևում է»** (), իսրայելցի ռեժիսոր Մոշե Միզրահիի ֆրանսիական դրամատիկ ֆիլմը, որը Ռոմեն Գարիի համանուն վեպի ադապտացիան է։

## Դիպաշար
Պատմությունը մադամ Ռոզայի մասին է, որը նախկինում եղել էր մարմնավաճառ, իսկ այժմ մեծացնում է մարմնավաճառների երեխաներին։ Լինելով հրեուհի՝ նա փրկվել էր Օսվենցիմից։ Երեխաների շարքում Ռոզան հատկապես առանձնացնում է ավագ Մուհամեդին, որն արաբական ծագում ուներ։

## Դերակատարներ

## Մրցանակներ և առաջադրումներ
**«[[Օսկար]]» մրցանակ, [[1978]]**.
* Լավագույն օտարալեզու ֆիլմ (**մրցանակ**)

**«[[Ոսկե գլոբուս]]» մրցանակ, 1978**.
* Լավագույն օտարալեզու ֆիլմ (առաջադրում)

**«[[Սեզար (կինոմրցանակ)|Սեզար]]»** կինոմրցանակ, **1978**:
* Լավագույն դերասանուհի՝ Սիմոնա Սինյորե (**մրցանակ**)
* Լավագույն դեկորացիա՝ Բեռնար Էվեյն (առաջադրում)
* Լավագույն հնչյունավորում՝ Ժան Պիեռ Ռու  (առաջադրում)

**«[[Դավիթ դի Դոնատելլո]]» մրցանակ, 1978**.
* Լավագույն արտասահմանյան դերասանուհի՝ Սիմոնա Սինյորե (**մրցանակ**)

## Ծանոթագրություններ

## Արտաքին հղումներ
* 

Կատեգորիա:1977 դրամա ֆիլմեր
Կատեգորիա:1977 ֆիլմեր
Կատեգորիա:Warner Bros. ֆիլմեր
Կատեգորիա:Ֆիլմեր Հոլոքոստի մասին
Կատեգորիա:Ֆիլմեր Փարիզի մասին
Կատեգորիա:Ֆիլմեր որբերի մասին
Կատեգորիա:Ֆրանսերեն ֆիլմեր
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական ֆիլմեր
Կատեգորիա:1970-ականների ֆրանսիական ֆիլմեր
Կատեգորիա:1970-ականների ֆրանսերեն ֆիլմեր
Թոմաս Մոուլթոն

**Թոմաս Տ. Մոուլթոն** (, ), ամերիկացի հնչյունային օպերատոր։ Հինգ անգամ արժանացել է «Օսկար» մրցանակի լավագույն ձայնագրության համար։ Դրանից բացի, նա տասնմեկ անգամ ներկայացվել է մրցանակի նույն անվանակարգում, ինչպես նաև ևս չորս անգամ՝ լավագույն վիզուալ էֆեկտների համար։

## «Օսկարի» ներկայացված ֆիլմեր
;Հաղթանակ
* *Փոթորիկը* (), 1937)
* *Կովբոյն ու լեդին* (, 1938)
* *Օձի փոսը* (, 1948)
* *[[Ժամը 12, վերև]]* (, 1949)
* *[[Ամեն ինչ Եվայի մասին]]* (, 1950)

;Ներկայացված (Լավագույն ձայն)
* *Չելինիի սիրավեպերը* (, 1934)
* *Մութ հրեշտակը* (, 1935)
* *Դոդսվորթ* (, 1936)
* *[[Քամուց քշվածները (ֆիլմ)|Քամուց քշվածները]]* (, 1939)
* *Մեր քաղաքը* (, 1940)
* *Կրակի գունդ* (, 1941)
* *Յանկիների հպարտությունը* (, 1942)
* *Հյուսիսային աստղը* (, 1943)
* *Կազանովա Բրաուն* (, 1944)
* *Թող նրան երկնքին* (, 1945)
* *Երգն իմ սրտում* (, 1952)

;Ներկայացված (Լավագույն վիզուալ էֆեկտներ)
* *Արտասահմանյան թղթակից* (, 1940)
* *Երկար ուղևորություն դեպի տուն* (, 1940)
* *Յանկիների հպարտությունը* (, 1942)
* *Հյուսիսային աստղը* (, 1943)

## Ծանոթագրություններ

## Արտաքին հղումներ
*

Կատեգորիա:Ամերիկացի հնչյունային օպերատորներ
Կատեգորիա:Ամերիկացի ճարտարագետներ
Կատեգորիա:Օսկարակիրներ
Պակ Բո Գոմ

**Պակ Բո Գոմ** (; , ), հարավկորեացի դերասան։ Իր ճանաչումն ստացավ դերերի լայն շրջանակի համար, որոնք են. *Hello Monster* (2015) ֆիլմում որպես հոգեբան-իրավաբան, *Replay 1988* (2015—2016) ֆիլմում որպես փայլուն խաղացող, *Love in the Moonlight* (2016) ֆիլմում որպես Չոսոնի ժառանգ և *Encounter* (2018) ֆիլմում որպես մարդ, ով սիրահարվում է իրենից տարիքով մեծ կնոջ։

## Կենսագրություն
Մինչև դերասանական կարիերան սկսելը զբաղվել է լողով։

## Ֆիլմագրություն
### Կինեմատոգրաֆ


### Հեռուստասերիալներ

### Հեռուստատեսայի շոուներ

thumb|upright|2016

## Դիսկոգրաֆիա
### Երգեր

## Ծանոթագրություններ

## Արտաքին հղումներ
* 
* Пак Бо-гом  на сайте Weibo
* Пак Бо-гом   на сайте Blossom Entertainment)
* Official Korean Fansite
* Official Japanese Fansite

Կատեգորիա:1993 ծնունդներ
Կատեգորիա:Անձինք այբբենական կարգով
Կատեգորիա:Հարավկորեացի դերասաններ
Կատեգորիա:Հունիսի 16 ծնունդներ
Կատեգորիա:Սեուլ քաղաքում ծնվածներ
Կատեգորիա:Հարավկորեացի երգիչներ
Կատեգորիա:Հարավկորեացի կինոդերասաններ
Կատեգորիա:Հարավկորեացի հաղորդավարներ
Ամարիկե Սարդար

**Ամարիկե Սարդար** (Ամարիկ Դավրեշի Սարդարյան, ), քուրդ գրող, արձակագիր, հրապարակախոս, թարգմանիչ, գրաքննադատ, հասարակական գործիչ։ Հայաստանի գրողների միության անդամ (1992)։ Հայաստանի վաստակավոր լրագրող։

## Կենսագրություն
Ամարիկե Սարդարը ծնվել է 1935 թվականի փետրվարի 8-ին, Արագածի շրջանի Սիփան գյուղում (այժմ՝ ՀՀ Արագածոտնի մարզ)։ Ավարտել է Խ. Աբովյանի անվան մանկավարժական ինստիտուտի պատմաբանասիրական ֆակուլտետը։ Աշխատել է հայպետռադիոյի քրդական հաղորդումների բաժնում։ Եղել է «Ռյա թազա» թերթի գլխավոր խմբագիր, Հայաստանի քուրդ մտավորականության խորհրդի վարչության նախագահ, Հայաստանի ժուռնալիստների միության անդամ (1965)։ Ստեղծագործել է քրդերեն։ Նրա որոշ պատմվածքներ տեղ են գտել քրդերեն լեզվի դասագրքերում։ Նրա պատմվածքները տպագրվել են քուրդ գրողների «Նոր գարուն» տարեգրքի բոլոր համարներում։ Սարդարը թարգմանել է հայ, ռուս, եվրոպացի գրողների պատմվածքներ, որոնք տպագրվել են «Ռյա թազա» թերթում։ 11 գրքի հեղինակ է։ Թողարկել է անձնական կայք քրդերեն ու ռուսերեն լեզուներով,  Թուրքիայում քրդերեն  են վերահրատարակվել են նրա առաջին երեք ժողովածուները։ Սարդարի պատմվածքները ներառվել են քրդերենի դասագրքերում, թարգմանվել են հայերեն, ռուսերեն, ֆրանսերեն, արաբերեն, պարսկերեն, թուրքերեն լեզուներով։ Նրա մասին գրել են Հայաստանի, Ռուսաստանի, Ֆրանսիայի, Թուրքիայի, Իրանի, Իրաքի թերթերը։

Մահացել է 2018 թվականի փետրվարին։

## Անդամակցություն
* Հայաստանի ժուռնալիստների միության անդամ, 1965
* Հայաստանի գրողների միության անդամ, 1992
* Պեն-Քուրդ միջազգային ակումբի անդամ

## Ստեղծագործություններ
### Երկեր
* Կարոտ (հուշեր, քրդերեն), Երևան, 2014։
* Այդ գիշեր (պատմվածքեր, վիպակներ, ռուսերեն), Երևան, 2013
* Ընտրանի (քրդերեն), Երևան, 2011։
* Մինչև ե՞րբ (ռուսերեն), Երևան, 2007։
* Մոր ձեռքը, Երևան, 1974։

### Թարգմանություններ (հայերենից)
* Ավետիք Իսահակյան (Ժողովածու), Երևան, 1977։
* Հովհաննես Թումանյան, Հատընտիր, Երևան, 1970։
* Հրաչյա Քոչար, Կարոտ, Երևան, 1972։

## Պարգևներ
* Քեմբրիջի համալսարանի կենսագրությունների կենտրոնի «Աշխարհի առաջատար պրոֆեսիոնալի» կոչում, 2009
* ՀԽՍՀ վաստակավոր լրագրող, 1986 
* ՀԽՍՀ Գերագույն խորհրդի նախագահության պատվոգիր

## Ծանոթագրություններ

## Գրականություն
*  Սրբացած մասունքներ։ Ալբերտ Փարսադանյան։ 2006, 327 էջ:

Կատեգորիա:ՀԽՍՀ վաստակավոր ժուռնալիստներ
Կատեգորիա:ՀՊՄՀ շրջանավարտներ
Կատեգորիա:Հայաստանի գրողների միության անդամներ
Կատեգորիա:Հայաստանի ժուռնալիստների միության անդամներ
Կատեգորիա:Սիփան գյուղում ծնվածներ
Կատեգորիա:Քուրդ արձակագիրներ
Կատեգորիա:Քուրդ գրողներ
Կատեգորիա:Քուրդ թարգմանիչներ
Կատեգորիա:Քուրդ հասարակական գործիչներ
Դոդեկանոլ

**Դոդեկանոլ** (միջազգային անվանակարգման համաձայն **դոդեկան-1-ոլ** կամ **1-դոդեկանոլ**)՝ ճարպերի բաղադրության մեջ մտնող և սպիրտների դասին պատկանող օրգանական նյութ։ Քիչ քանակությամբ հանդիպում է որոշ ցիտրուսային բույսերի պտուղների մեջ։

Ունի թույլ ճարպային հոտ՝ ծաղկացիտրուսային երանգներով։

## Ստացում
Ստանում են
* Լաուրինային թթվի (C11H23COOH) էթիլէսթերի վերականգնումով՝ նատրիումի սպիրտատոլուոլային լուծույթով։
* Ցիգլերի մեթոդով էթիլենից սինթետիկ սպիրտների ստացման ժամանակ։

## Կիրառում
Դոդեկանոլը և նրա եթերները օգտագործվում են պարֆյումերիայում և սննդի արդյունաբերության մեջ՝ հոտավետ նյութերի կազմում, իսկ դոդեկանոլի և ծծմբական թթվի եթերները՝ լվացող միջոցների արտադրության մեջ։

## Թունավորություն
մինի|263x263փքս|Դոդեկանոլի գնդաձողային մոդելը
Դոդեկանոլը կարող է գրգռել մաշկը։ Թունավորության չափով այն հավասարվում է էթանոլի թունավորության կեսին, բայց այն շատ վտանգավոր է ծովային կենդանիների համար
։

## Ծանոթագրություններ

## Գրականություն
* 
* 



Կատեգորիա:Միատոմ սպիրտներ
Կատեգորիա:Օրգանական միացություններ
Ֆրենսիս Դ․ Լայոն

**Ֆրենսիս Դ․ «Փիթ» Լայոն** (), ամերիկացի ռեժիսոր, հեռուստառեժիսոր և կինոխմբագիր։ Նա և Ռոբերտ Պերրիշը միասին են ստացել «Օսկար լավագույն մոնտաժի համար» մրցանակը 1947 թվականին նկարահանված «Մարմին և հոգի» կինոնկարի համար։

## Կենսագրություն
Լիոնը ծնվել է Հյուսիսային Դակոտա նահանգի Բոուբելլս քաղաքում։ Հետո նա տեղափոխվել է Կալիֆոռնիա՝ Լոս Անջելեսի կալիֆոռնյան համալսարանում սովորելու համար։ Ավարտելուց հետո նա մեկնել է Անգլիա իր կարիերան կինոասպարեզում սկսելու համար, որից հետո վերադարձել է Միացյալ Նահանգներ և 1930-1950 թվականների ընթացքում աշխատել որպես խմբագիր, բացառությամբ 1932 թվականին մեկ դերակատարման։ Աշխատել է 29 ֆիլմում որպես խմբագրի օգնական կամ խմբագիր, ներառյալ «Տղամարդիկ նրա կյանքում» (1941),«Մարմին և հոգի» (1947) և «Երիտասարդները և քաջերը» (1963) ֆիլմերը։

Այնուհետև անցել է ռեժիսուրայի և համահիմնադրել է United Pictures Corporation-ը 1966 թվականին։ 1970 թվականին վաստակած հանգստի անցնելուց առաջ նա հասցրել է աշխատել նաև ավելի քան 20 ֆիլմերի վրա։

1993 թվականին Լայոնը հրատարակել է իր մեմուարները՝ «Ճակատագրի պտույտները․ օսկարակրի միջազգային կարիերան»։

Լայոնը մահացել է 1996 թվականի հոկտեմբերի 8-ին Արիզոնայի Գրին Վելլի քաղաքում։

## Ֆիլմերի ընտրանի
### Դերակատարում

* Հնարավորություն (1918)
*Հիպնոսվածը (1932)

### Խմբագրման աշխատանքներ
*Խմբագրի օգնական. 10 ֆիլմում
*Ֆիլմի խմբագիր․ 19 ֆիլմում, որոնցից առաջինն էր «*The Basketball Fix*» (1951)

### Ռեժիսոր (գեղարվեստական ֆիլմեր)
**Crazylegs* (1953)
**The Bob Mathias Story* (1954)
**Cult of the Cobra* (1955)
**The Great Locomotive Chase* (1956)
**Bailout at 43,000* (1957)
**The Oklahoman* (1957)
**Gunsight Ridge* (1957)
**Escort West* (1958)
**South Seas Adventure* (1958 - first segment)
**Tomboy and the Champ* (1961)
**The Young and The Brave* (1963)
**Destination Inner Space* (1966)
**Castle of Evil* (1966)
**The Money Jungle* (1967)
**The Destructors* (1968)
**The Girl Who Knew Too Much* (1969)
### Ռեժիսոր (հեռուստասերիալ)
1952-1964 թվականների ընթացքում Լայոնը ռեժիսորական աշխատանք է տարել ԱՄՆ-ի 17 տարբեր հեռուստասերիալների 42 դրվագների վրա, ինչպես նաև հանդես եկել որպես ռեժիսոր Ուոլտ Դիսնեյի 25 դրվագանոց «Սպինի ու Մարթիի արկածները» ֆիլմում։

## Գիրք
*

## Ծանոթագրություններ

## Արտաքին հղումներ
*



Կատեգորիա:1905 ծնունդներ
Կատեգորիա:1996 մահեր
Կատեգորիա:Ամերիկացի երկարակյացներ
Կատեգորիա:Ամերիկացի կինոռեժիսորներ
Կատեգորիա:Ամերիկացի ռեժիսորներ
Հին Արիզոնայում

**«Հին Արիզոնայում»** (), 1928 թվականի սև-սպիտակ գեղարվեստական ֆիլմ, դրամատիկ վեսթեռն, որում համատեղ աշխատել են ռեժիսորներ Իրվինգ Քամինգսը և Ռաուլ Ուոլշը։ Գլխավոր դերերում հանդես են եկել Ուորներ Բաքսթերը, Էդմունդ Լոուն և Դորոթի Բյորջեսը։

Ֆիլմն առաջադրվել է հինգ «Օսկարի»՝ «Լավագույն ֆիլմ», «Լավագույն ռեժիսոր» (Իրվինգ Քամինգս), «Լավագույն դերասան» (Ուորներ Բաքսթեր, միակ հաղթած անվանակարգը), «Լավագույն օպերատորական աշխատանք» (Արթուր Էդիսոն), «Լավագույն ադապտացված սցենար» (Թոմ Բարրի)։

## Դիպաշար
Սերժանտ Միկի Դաննը (Էդմունդ Լոու) արդեն մի քանի ամիս փորձում է ճաղերի հետևը նստեցնել հայտնի հանցագործ Սիսկո Քիդին (Ուորներ Բաքսթեր)։ Քիդը գողացած փողերի մեծ մասը ծախսում է սիրած կնոջ՝ Տոնյայի համար (Դորոթի Բյորջես), որը դավաճանում է նրան նրա բացակայության ժամանակ։ Տոնյան ծանոթանում է Դաննի հետ և իմանում, որ իր սիրեկան Քիդի գլխի համար նշանակված է մեծ փոխհատուցում։ Նա որոշում է օգտվել դրանից և միավորվում է սերժանտի հետ։

## Դերասանական կազմ

## Նկարահանումներ
Ֆիլմը նկարահանվել է Բրայս կիրճի և Զայոնի ազգային պարկերում, ինչպես նաև Մոխավե անապատում։ Որպես ռեժիսոր դիտարկվել է Ռաուլ Ուոլշը, որը ցանկացել է նաև Սիսկո Քիդի դերում նկարահանվել։ Ուոլշի պլանները չեն իրականացել. ավտովթարի պատճառով դերասանը կորցրել է աջ աչքը և վերականգնման համար անհրաժեշտ են եղել ամիսներ։

## Ծանոթագրություններ

## Արտաքին հղումներ
* 
* 
* 

Կատեգորիա:1928 ֆիլմեր
Կատեգորիա:20th Century Fox ֆիլմեր
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան ռոմանտիկ ֆիլմեր
Կատեգորիա:Ամերիկյան սև-սպիտակ ֆիլմեր
Կատեգորիա:Ամերիկյան վեստերն ֆիլմեր
Կատեգորիա:Անգլերեն ֆիլմեր
Կատեգորիա:Արկածային ֆիլմեր
Կատեգորիա:Կալիֆոռնիայում նկարահանված ֆիլմեր
Կատեգորիա:Սև-սպիտակ ֆիլմեր
Կատեգորիա:1920-ականների ամերիկյան ֆիլմեր
Կատեգորիա:Ֆիլմեր, որոնց գործողությունները տեղի են ունենում Արիզոնայում
Կատեգորիա:1920-ականների անգլերեն ֆիլմեր
Կատեգորիա:Յուտայում նկարահանված ֆիլմեր
Լեզվական ունակություն

**Լեզվական ունակություն**, հատուկ հոգեֆիզիոլոգիական մեխանիզմ, որը ձևավորվում է նեյրոֆիզիոլոգիական նախադրյալների հիման վրա լեզվակրի մոտ և խոսակցական համայնքի փորձի ազդեցությամբ։

## Լեզվական ունակության մակարդակներ
Լեզվական ունակության շրջանակներում առանձնացվում են ենթահամակարգեր, որոնք հնարավոր է համապատասխանեն լեզվահամակարգի մակարդակներին՝ հնչյունաբանական, բառակազմական, ձևաբանական (ներառյալ բառակազմություն), շարահյուսական։

## Լեզվական ունակության ծագման հարց
Խորհրդային հոգելեզվաբանության մեջ տարածված էր լեզվական ունակության մասին պատկերացումը՝ որպես սոցիալական էությամբ կրթության, որը ձևավորվում է հաղորդակցման գործունեության զարգացման գործընթացում։ Ամերիկյան ավանդույթի համաձայն, սակայն, ավանդաբար ենթադրվում էր, որ լեզվական ունակությունն ունի կենսաբանական բնույթ և զարգանում է մարդու օնտոգենեզի ընթացքում։ Այսպես, տրանսֆորմացիոն քերականության շրջանակներում համարվում է, որ թեև խոսքի միջավայրի ազդեցությունը լեզվական ունակության զարգացման անհրաժեշտ պայման է, վերջինիս հասունացումը գենետիկորեն դետերմինացված է և իրականացվում է հիմնականում անկախ ամրապնդումից։ Հետևաբար, գեներատորային քերականությունը խոսում է *բնածին լեզվական ունակության* մասին։

Լեզվական կառույցների ձևավորման ոլորտում բնածին լեզվամտածողության մենաշնորհը վիճարկվում է լեզվաբանական ֆունկցիոնալ տեսությունների կողմնակիցների կողմից։

## Ծանոթագրություններ

## Գրականություն
* 

Կատեգորիա:Լեզվի յուրացում
Կատեգորիա:Հոգելեզվաբանություն
Ասիական շագանակագույն ամպ

[աջ|thumb|Հսկայական շագանակագույն ամպ Չինաստանի վրա (2001 թվականի ապրիլ, [ՆԱՍԱյի նկարը).]]

**Ասիական շագանակագույն ամպ**, կամ **Հսկայական շագանակագույն ամպ,** աղտոտված մթնոլորտի շերտ, որը պարբերաբար ծածկում է Հարավային Ասիայի մի մասը՝ ներառյալ Հնկական օվկիանոսը, Հնդկաստանը և Պակիստանը՝ տարածվելով մինչև Չինաստան։ Հարավային Ասիայի վրա մթնոլորտի աղտոտված հսկայական շագանակագույն շրջանը արբանյակներից արված նկարներից երևում է դեկտեմբեր-ապրիլ ամիսներին։ «Ասիական շագանակագույն ամպ» տերմինը առաջին անգամ հայտնվել է ՄԱԿ-ի շրջակա միջավայրի ծրագրի զեկույցում 2002 թվականին՝ 1999 թվականի անցկացված «Փորձ Հնդկական օվկիանոսում» նախագծի շրջանակներում։

## Պատճառներ
Տիեզերքից դիտվող մշուշը իրենից ներկայացնում է փոքր չափերի հավասարակշռված մասնիկների խառնուրդ, որոնք կարող են մնալ օդում բավականին երկար ժամանակ։ Այն կազմված է մի քանի աղտոտիչներից, հիմնականում մրից, սուլֆատներից, նիտրատներից, օրգանական նյութերից,  մոխրից և հանքային փոշուց, որն առաջանում է գյուղական շրջաններում վառելիքի և կենսազանգվածի այրման արդյունքում։ Քանի որ հունվար-մարտ ամիսներին այս շրջաններում չորային եղանակ է, օդի բնական մաքրում տեղի չի ունենում։

## Հետազոտություններ
Օդի հսկայածավալ ծխային աղտոտումը առաջին անգամ արձանագրվել է 1999 թվականին «Փորձեր Հնդկական օվկիանոսում» նախագծով անցկացված հետազոտության արդյունքում։ Այն գրանցվել է որպես աշխարհի մթնոլորտի ամենախոշոր աղտոտումը, որը հասնում է 2-3 կմ բարձրության և զբաղեցնում է ԱՄՆ-ի տարածքին հավասար մակերես։ ՄԱԿ-ի շրջակա միջավայրի ծրագրի աջակցությամբ սկսել է իրագործվել ծրագիր, որն ստացել է «Ասիական շագանակագույն ամպ» անվանումը։ Նրա նպատակն էր հետազոտել ծխային աղտոտման ազդեցությունը մի շարք պարամետրերի վրա՝ ներառյալ մուսսոնային ռեժիմը, ջրային հաշվեկշիռը, գյուղատնտեսական արտադրությունը և առողջ բնակչության վիճակը։ ՆԱՍԱ-ն գրանցել է հսկայական շագանակագույն ամպ 2004 և 2007 թվականներին։

## Կլիմայի վրա ազդեցություն
Ծխային աղտոտումը Հնդկական օվկիանոսի մակերեսի արևային լուսավորումը նվազեցնում է 10%-ով և առաջացնում է լուսավորության ավելի մեծ կրճատում մայրցամաքների նկատմամբ։ Ենթադրվում է, որ ծխային աղտոտումը կարող է ուժեղ ազդեցություն ունենալ մուսսոնային շրջանառության, տեղումների շրջանային բաշխման և մթնոլորտում ջերմաստիճանի ուղղահայաց բաշխման վրա։

## Տես նաև
* Ասիական փոշոտ փոթորիկներ

## Ծանոթագրություններ

## Արտաքին հղումներ
* Качество воздуха
* Гигантское коричневое облако окажет воздействие на атмосферу в масштабах всей планеты
* Pollution and global warming. Climate change in black and white. The Economist, Feb 17th 2011

Կատեգորիա:Բնության երևույթներ
Կատեգորիա:Հարավային Ասիա
Կատեգորիա:Հնդկական օվկիանոս
Արշակ Քոչինյան

**Արշակ Քոչինյան** (), հայ բանաստեղծ, Հայաստանի գրողների միության անդամ (2007)։

## Կենսագրություն
Արշակ Քոչինյանը ծնվել է 1963 թվականի հունվարի 1-ին, Գուգարքի շրջանի Վահագնի գյուղում (այժմ՝ ՀՀ Լոռու մարզ)։
Ավարտել է Գրադարանների կենտրոնացված համակարգի ժողովրդական համալսարանի արվեստի և գրականության բաժինը։ 1994 թվականին մասնակցել է Արցախի պաշտպանական գործողություններին։ Հեղինակ-երգերի կատարող է։ 1995 թվականին ունեցել է հեղինակային երգերի մենահամերգ։ Քոչինյանի ստեղծագործությունները տպագրվել են ամսագրերում, անթոլոգիաներում, թերթերում։

## Երկեր
* Քնար քերթության, Երևան, 2020։
* Բեստիարներ-եռերգություն, Երևան, 2010։
* Բեստիարներ, Երևան, 2004։
* Հիշողության հայելի, Երևան, 1994։

## Պարգևներ
* ՀՀ ՊՆ «Ծովակալ Հ.Ս. Իսակով» մեդալ, 2011 
* «Անմար կրակներ» ռազմահայրենասիրական ԲՀԿ «Հայոց արծիվ» մեդալ, 2009 
* «Մխիթար Սեբաստացի» գրական մրցանակ, 1999
* ՀՀ ՊՆ «Մարտական գործողությունների մասնակից» կրծքանշան, 1997

## Ծանոթագրություններ

Կատեգորիա:Հայ բանաստեղծներ
Կատեգորիա:Հայաստանի գրողների միության անդամներ
Արսեն Զաքարյան

**Արսեն Եղիշեի Զաքարյան** (), հայ բանաստեղծ, պրոֆեսոր, Հայաստանի գրողների միության անդամ (2012)։

## Կենսագրություն
Արսեն Զաքարյանը ծնվել է 1941 թվականի սեպտեմբերի 6-ին, Հոկտեմբերյանի շրջանի Սովետական գյուղում (այժմ՝ ՀՀ Արմավիրի մարզ, գյուղ Ալաշկերտ)։ Ավարտել է Երևանի Խ. Աբովյանի անվան պետական մանկավարժական ինստիտուտի պատմության (հեռակա) և Երևանի ժողովրդական տնտեսության ինստիտուտի ժողտնտեսության պլանավորման ֆակուլտետները։

Աշխատել է մանկավարժության, կոմերիտմիության ոլորտներում, Արմավիրի քաղաքապետարանում, զբաղվել է դասախոսական աշխատանքով։ Ստեղծել և ղեկավարում է «Գրական Արմավիր» ստեղծագործական հասարակական կազմակերպությունը։ Խմբագրել և հրատարակել է Արմավիրի մարզի և ԼՂՀ Շուշիի տարածաշրջանի ստեղծագործողների 4 ժողովածուներ։

## Երկեր
* Մարդն իր կերպի մեջ, Երևան, 2016։
*Բացված առագաստներ։ Երևան, 2014։
* Գոհարաժպիտ, Երևան, 2010։
* Առինքնող պատգամ, Երևան, 2009։
* Հոգու մեղեդիներ, Երևան, 2008։
* Մարող արև, Երևան, 2006։
* Հազարատող, Երևան, 2005։

## Պարգևներ
* «Արմավիրի պատավոր քաղաքացի», 2007

## Ծանոթագրություններ

Կատեգորիա:ՀՊՄՀ շրջանավարտներ
Կատեգորիա:ՀՊՏՀ շրջանավարտներ
Կատեգորիա:Հայ բանաստեղծներ
Կատեգորիա:Հայ պրոֆեսորներ
Կատեգորիա:Հայաստանի գրողների միության անդամներ
Արսեն Ճանյան

**Արսեն Ճանյան** (), հայ բանաստեղծ, Հայաստանի գրողների միության անդամ (1989)։

## Կենսագրություն
Արսեն Ճանյանը ծնվել է 1938 թվականի հունվարի 10-ին, Մուսալեռ գավառի Վագըֆ գյուղում (Թուրքիա)։ Նախնական կրթություն ստացել է տեղի վարժարանում, այնուհետև՝ Պոլսի Սկյուտարի դպրեվանքում։ Հաճախել է Պոլսի Մխիթարյան վարժարան։ Ավարտել է Ստամբուլի պետական համալսարանի բանասիրական ֆակուլտետի մանկավարժության և փիլիսոփայության բաժինը։ Ստամբուլի հայկական դպրոցներում դասավանդել է հայոց լեզվու և գրականություն։ Աշխատել է Պոլսի հայ մամուլում և հրատարակել մի քանի բանաստեղծական հատորներ։

1978 թվականին ընտանիքով տեղափոխվել է Հայաստան։ Երևանի պետական համալսարանի արևելագիտության ֆակուլտետում դասավանդել է թուրքական լեզու և գրականություն։ 2010 թվականին Երևանում լույս է տեսել Ճանյանի արձակ ստեղծագործությունների հատորյակը՝ «Ես գալիս եմ իմ պապի գրկից» խորագրով։

Ճանյանի միակ որդին՝ Կարեն Ճանյանը, զոհվել է Արցախյան ազատամարտի ժամանակ։ Որդու մասին հրատարակել է «Մտավորական մարտիկը»։

## Երկեր
* Ես գալիս եմ իմ պապի գրկից, Երևան, 2010։
* Աղբյուր, Երևան, 1980։
* Միայն 1500 տող, Փարիզ, 1971։
* Հողին հետ, Ստամբուլ, 1962։
* Արևուն տակ, Ստամբուլ, 1962։

## Ծանոթագրություններ

## Գրականություն
* Սփիւռքահայ արդի գրականութիւն (խմբագրող և համադրող՝ Սեդա Ծաղիկեան-Տէմիրճեան), Միշիկըն, էջ 36։

Կատեգորիա:ԵՊՀ դասախոսներ
Կատեգորիա:Հայ բանաստեղծներ
Կատեգորիա:Հայաստանի գրողների միության անդամներ
Կատեգորիա:Ստամբուլի համալսարանի շրջանավարտներ
Ջակուզի

thumb|220px
**Ջակուզի, Յակուցցի** հիդրոմերսող վաննաներ արտադրող ամերիկյան ընկերություն։ Ջակուզին իտալական  Jacuzzi՝ Յակուցցի ազգանվան անգլերեն ոչ ճիշտ արտասանությունն է, որը սակայն արմատապես հաստատվել է աշխարհի շատ երկրների լեզուներում։

## Պատմություն
Ընկերությունը հիմնադրվել է 1917 թվականին Յակուցցի ազգանունով  իտալացի էմիգրանտ 7 եղբայրներից մեկը, որը  1900 թվականին տեղափոխվել է ԱՄՆ։ Սկզբում ընկերությունը զբաղվել է թռչող սարքավորումների, ավելի ուշ՝ գյուղատնտեսական նշանակության հիդրավլիկ պոմպերի արտադրությամբ։ Յակուցցի եղբայրների ընտանիքում երեխաներից մեկը անընդհատ մերսման խնդիր է ունեցել, արդյունքում՝ 1956 թվականին Կանդիդո Յակուցցին (1903—1986) հայտնագործել է հիդրոմերսող վաննայի առաջին նախատիպը։ Ավելի ուշ՝ եղբայրները մի քանի անգամ կատարելագործել են իրենց հայտնագործությունը և ստացել են ավելի քան  250 արտոնագիր։

1968 թվականին Ռոյ Յակուցցին այդ հայտնագործության համար առևտրային արտոնագիր է ստացել, ինչպես նաև ներդրել է  իր որոշակի ձևը, որտեղ ծայրափողակը միացված է վաննային։ Ընկերությունը սկսել է տնային հիդրոմերսող վաննաների  արտադրության  թողարկումը։

Ընկերության կարգախոսն է․ *«Ջակուզի, [[ջուր]], որ շարժում է ձեզ»* ()։

## Փոխաբերական իմաստներ
Բառը նաև ածականի իմաստ է ձեռք բերել և հաճախ ջակուզի ասելով հասկանում են ցանկացած վաննա, որն ունի հիդրոմերսող գործառույթ։

Հաճախ այդպես են անվանում ջրվեժների տակ գտնվող հատվածը։

## Ծանոթագրություններ

## Արտաքին հղումներ
* Большая ванна, или Бизнес на удовольствии

Կատեգորիա:Բաղնիք
Կատեգորիա:Մերսում
Ընթերակայված ինքնասպանություն

**Ընթերակայված ինքնասպանություն**, ինքնասպանություն, որն իրականացվում է այլ անձի օգնությամբ։ Այս եզրույթը հաճախ կիրառվում է որպես **«բժշկի կողմից օժանդակված ինքնասպանություն» / «բժշկական օգնությամբ ինքնասպանություն»** եզրույթով, որը ենթադրում է, որ բժիշկը «գիտակցաբար և դիտմամբ մարդուն տալիս է ինքնասպանություն գործելու համար անհրաժեշտ գիտելիքներ կամ միջոցներ (կամ երկուսն էլ), այդ թվում՝ դեղորայքի մահացու չափաբաժինների վերաբերյալ խորհրդատվություն, այդպիսի մահացու դոզաների նշանակում կամ դեղորայքի տրամադրում»։

Բժշկի կողմից օժանդակված ինքնասպանությունը հաճախ շփոթում են էֆթանազիայի հետ։ Էվթանազիայի միջոցով բժիշկն ինքնուրույն ղեկավարում է այն գործիքը, որը հանգեցնում է մահվան՝ սովորաբար մահացու դեղամիջոցը։ Ընթերակայված ինքնասպանության դեպքում անհրաժեշտ է, որ ողջամիտ մարդն ինքնակամ արտահայտի մահանալու իր ցանկությունը և խնդրի տրամադրել դեղամիջոցի չափաբաժինը, որով կավարտվի իր կյանքը։ Տարբերակիչ ասպեկտն այն է, որ բժշկի կողմից օժանդակված ինքնասպանության ընթացակարգը պահանջում է, որ հիվանդն ինքնուրույն կիրառի դեղամիջոցը։

## Տես նաև
* Dignitas (կազմակերպություն)

## Ծանոթագրություններ

Կատեգորիա:Բժշկական էթիկա
Կատեգորիա:Էֆթանազիա
Կատեգորիա:Ինքնասպանության մեթոդներ
Կատեգորիա:Ինքնասպանություն
Կատեգորիա:Հաշմանդամության իրավունքներ
Կատեգորիա:Մահագիտություն
Գեմ Բելասան (այլ կիրառումներ)

**Գեմ Բելասան** կարող է վերաբերվել.
* Գեմ Բելասան Մեծ, գյուղ Արևմտյան Հայաստանում, Վանի վիլայեթի Հայոց ձորի գավառում։
* Գեմ Բելասան Փոքր, գյուղ Արևմտյան Հայաստանում, Վանի վիլայեթի Հայոց ձորի գավառում։
Միզորամի օրենսդիր ժողով

**Միզորամի օրենսդիր ժողով** (), Հնդկաստանի Միզորամ նահանգի երկպալատ օրենսդիր ժողով։ Միզորամի օրենսդիր ժողովն այժմ ունի 40 ընտրված անդամ։ Միզորամի օրենսդիր ժողովը անդիպում է Միզորամ նահանգի Վիդհան Բհավանում։

Միզորամի օրենսդիր ժողովի անդամներն ընտրվում են նահանգի մեծահասակ բնակիչների կողմից փակ քվեարկությամբ։ Յուրաքանչյուր ընտրատարածք ընտրում է օրենսդիր ժողովի մեկ անդամ։ Ժողովն ընտրվում է հարաբերական մեծամասնության համակարգի կամ պարզ բազմության համակարգի օգտագործմամբ։ Ընտրություններն անցկացվում են Հնդկաստանի կենտրոնական ընտրական հանձնաժողովի կողմից։

## Տես նաև
* Միզորամի օրենսդիր ժողովի խոսնակների ցանկ
* Միզորամի օրենսդիր ժողովի խոսնակի տեղակալների ցանկ
* Միզորամի գլխավոր նախարարների ցանկ
* Միզորամի գլխավոր նախարարի տեղակալների ցանկ
* Հնդկաստանի խորհրդարան

## Ծանոթագրություններ

## Արտաքին հղումներ
* 
* https://m.economictimes.com/news/elections/assembly-elections/mizoram-assembly-elections/there-is-no-need-for-including-bjp-mla-in-the-new-govt-zoramthanga/articleshow/67060002.cms

Կատեգորիա:1937 հիմնադրումներ
Կատեգորիա:Ազգային ստորին պալատներ
Կատեգորիա:Հնդկաստանի կառավարություն
Կատեգորիա:Հնդկաստանի նահանգների ստորին պալատներ
Կատեգորիա:Հնդկաստանի քաղաքականություն
Կատեգորիա:Միզորամի օրենսդիր ժողով
Ղայմազ (այլ կիրառումներ)

**Ղայմազ** կարող է վերաբերվել.
* Ղայմազ Վերին, գյուղ Արևմտյան Հայաստանում, Վանի վիլայեթի Բերկրիի գավառակում
* Ղայմազ Ներքին, գյուղ Արևմտյան Հայաստանում, Վանի վիլայեթի Բերկրիի գավառակում
Purpose

**Purpose**, կանադացի երգիչ Ջասթին Բիբերի չորրորդ ստուդիական ալբոմը, որը թողարկվել է 2015 թվականի նոյեմբերի 13-ին Def Jam Recordings լեյբլում։ Ալբոմի պրոդյուսերներն են Ջասթին Բիբերը, Mason (MdL) Levy-ն, Diplo-ն, Սքրիլլեքսը, Ռիք Ռուբինը, Բենջամին Լևինը, Blood Pop-ը։ Ալբոմը գլխավորել է ամերիկյան (երգչի կարիերայի վեցերորդ № 1 ալբոմը Billboard 200-ում), կանադական, ավստրալիական և աշխարհի այլ չարթերը։ 2016 թվականի հուլիսին ալբոմի վաճառքները հատել են 4,5 միլիոնի սահմանը։

## Երգացանկ

## Չարթեր

### Շաբաթական չարթեր

### Ամսական չարթեր

### Տարեվերջյան չարթեր

### Տասնամյակի չարթեր

## Թողարկման պատմություն

## Հավաստագրումներ

## Ծանոթագրություններ

Կատեգորիա:2015 ալբոմներ
Կատեգորիա:Billboard 200 գլխավորած ալբոմներ
Կատեգորիա:Անգլալեզու ալբոմներ
Կատեգորիա:Ջասթին Բիբերի ալբոմներ
Կատեգորիա:Փոփ ալբոմներ
My Heart Will Go On

**«My Heart Will Go On»**, կանադացի երգչուհի Սելին Դիոնի երգը, Ջեյմս Քեմերոնի «Տիտանիկ» ֆիլմի գլխավոր սաունդթրեքը։ Երգի հեղինակը Ջեյմս Հորներն է, բառերը գրել է Ուիլ Ջենինգսը, պրոդյուսերը Ուոլտեր Աֆանասեֆն է։ Ստեղծագործությունը թողարկվել է Դիոնի «Let's Talk About Love» ալբոմում 1997 թվականին, այն գլխավորել է տարբեր երկրների, ներառյալ ամերիկյան (Billboard Hot 100), բրիտանական (UK Singles Chart) և ավստրալիական (ARIA) չարթերը։ Ավստրալիայում և Գերմանիայում սինգլը թողարկվել է 1997 թվականի դեկտեմբերի 8-ին, իսկ այլ երկրներում՝ 1998 թվականի հունվարին և փետրվարին։ Ստեղծագործությունը դարձել է երաժշտության պատմության մեջ ամենահայտնի և 1998 թվականի ամենավաճառված երգը։ Երգը արժանացել է Օսկար մրցանակի «Լավագույն երգ» անվանակարգում, Ոսկե գլոբուս մրցանակի «Լավագույն երգ» անվանակարգում և Գրեմմի մրցանակի՝ «Տարվա ձայնագրություն», «Տարվա երգ» և այլ անվանակարգերում։

## Չարթեր

### Շաբաթական չարթեր

### Տարեվերջյան չարթեր

### Տասնամյակի չարթեր

### Բոլոր ժամանակների չարթեր

## Հավաստագրումներ և վաճառքներ

## Ծանոթագրություններ

Կատեգորիա:1997 երգեր
Կատեգորիա:Billboard Hot 100 գլխավորած սինգլներ
Կատեգորիա:Irish Singles Chart գլխավորած սինգլներ
Կատեգորիա:UK Singles Chart գլխավորած սինգլներ
Կատեգորիա:Գրեմմի մրցանակակիր երգեր
Կատեգորիա:Գրեմմի մրցանակակիր ձայնագրություններ
Կատեգորիա:Երաժշտական մեմեր
Կատեգորիա:Երգեր այբբենական կարգով
Կատեգորիա:Սաունդթրեքներ
Կատեգորիա:Սելին Դիոնի երգեր
Կատեգորիա:Տիտանիկ
Կատալոնատյացություն

**Anti-Catalanism** ( , IPA:   ),  Իսպանիայում տարբեր ենթադրյալ պատմական միտումներին տրված կոլեկտիվ անունն է, որոնք թշնամաբար են տրամադրվել կատալոնական մշակույթին և ավանդույթներին ։ մինի|250x250փքս| Կատալալերեն լեզվով ցուցանակ Վալենսիա քաղաքում, որը կոչ է անում բոյկոտել կատալոնական ապրանքներըԱվելի շատ ժամանակներում այն տերմին է, որը օգտագործվում է քննադատելու քաղաքական կեցվածքները, որոնք հակասում են կատալոնական ազգայնականությանը կամ կատալոնական անկախությանը, ինչպես Կատալոնիայի ներսում, այնպես էլ նրա սահմաններից դուրս։

Կատալոնաֆոբիան թշնամական, արհամարհական և ոչ համակրելի վերաբերմունք է կատալոնական էթնիկական խմբի, կատալոնական լեզվի և մշակույթի նկատմամբ։ Պատմական պատճառներով այն սովորաբար հայտնվում է Իսպանիայում։

## Պատմություն
Արագոնական թագի և Կաստիլիայի Թագավորության հողերի միջև անտագոնիզմը սկիզբ է առել միջնադարի վերջին։
XIII-XV դարերում։ Կաստիլյան մատենագիրները ստեղծեցին Կաստիլիայի թագավորների ՝ որպես Վիզիգոթ պետության և ամբողջ Պիրենեյան թերակղզու օրինական ղեկավարների օրինական և միակ ժառանգորդների առասպելը։
Արագոնի Թագավորության և Բարսելոնայի շրջանի անկախ պետական վիճակը մարտահրավեր էր այս հայեցակարգին։
Տարբեր պատմաբանների կարծիքով, Կատալոնացիների և Պիրենեյան թերակղզու այլ ժողովուրդների անտագոնիզմը սկիզբ է առել այդ ժամանակներից։
Կատալոնիայի կողմից տերությունը փոխելու կամ նույնիսկ անկախությունը վերականգնելու փորձը (հնձվորների ապստամբությունը) հակակատալոնական տրամադրությունների ալիք առաջացրեց Իսպանիայի շատ տարածքներում։
Ի թիվս այլոց, այս հակակատալոնացիները հետևում էին իսպանական գրականության դասական Ֆրանցիսկո դե Քվեվեդոյին։
Ֆրանկոյի դարաշրջանում հակակատալոնական տրամադրությունները արտահայտվում էին կատալոնական լեզվի, մշակույթի և սիմվոլիզմի դեմ անընդհատ ճնշող միջոցներով։
Ֆրանկոյի ռեժիմի փլուզումից հետո Կատալոնիայի ինքնավարությունը վերականգնվեց, կատալոնական լեզուն ստացավ պետական լեզվի կարգավիճակ, բայց կատալոնացիների նկատմամբ ամենօրյա թշնամանքի դրսևորումները շարունակում են նշվել [1]

1482 Վալենսիայի Աստվածաշնչի ճնշումը և այրումը սկսվում է, ուստի դրա գոյությունը տարիներ շարունակ կասկածի տակ է դրվում։

Ֆիլիպ V- ի նոր հրամանագրի համաձայն, որը վերացրեց Կատալոնիայի օրենքներն ու հաստատությունները հաջորդական պատերազմից, որը ավարտվեց 1714-ին, կատալոնացիների լեզվի և մշակույթի մարգինալացումը աստիճանաբար ավելացավ հօգուտ կաստիլացիների ։ Բույսի նոր հրամանագիրը թագավորական միջոցառում էր, որը նպատակ ուներ ճնշել նրանց, ովքեր ժառանգության պատերազմում պարտված էին, և որ դա նախաձեռնում էր Իսպանիայի կենտրոնացված պետության ստեղծում ՝ Կաստիլիայի օրենքներին համապատասխան, օրինական և առաջին անգամ հիմնել Իսպանիայի Թագավորությունը . Այս կենտրոնացվածությունը բավականին ժամանակ տևեց XIX դարի և քսաներորդ դարերի սկզբին ՝ հասնելով առավելագույն մակարդակների Ֆրանկոյի և Սպիտակ տեռորի բռնապետության ժամանակ ։

## Ծանոթագրություններ

Կատեգորիա:Ազգատյացություն
Կատեգորիա:Իսպանիայի քաղաքականություն
Օլիվեր Ռիոթ

thumb|Օլիվեր բունտը (Ալեքսանդր ձախ և Բենջամին աջ) լուսանկարվել է Մեթ Յանգի կողմից
**Օլիվեր Ռիոթ,** երկու հոգուց բաղկացած խումբ։ Նրանք են Բենջամին և Ալեքսանդր Մուրիները։ Խումբն իր գործունեությունը ծավալում է ԱՄՆ-ի Նյու Մեքսիկո նահանգում։

## Վաղ կյանք
Բեն և Ալեքս Մուրը Պերուում ապրել են մինչև 5 տարի, երբ նրանց ընտանիքը տեղափոխվել է Նյու Մեքսիկա։ Երբ նրանք 14 տարեկան էին, նրանք միասին սկսեցին նվագել Ջանգո Ռեյնհարդի ոճով գնչուական ջազ ռեստորաններում, սրճարաններում, բարերում, գարեջրատներում և Ալբուկերկեի փողոցներում։ Նրանք գնել են իրենց առաջին մեքենան, կանաչ Ford Explorer-ը, համերգներից ստացված գումարով և սկսել են գրել իրենց սեփական երաժշտությունը 16 տարեկանում։ Երկու տարի անց եղբայրները Լոս Անջելես գնացին իրենց "Ֆորդ Էքսփլեր"-ով, որպեսզի երաժշտություն լսեն։

## Կարիերա
Լոս Անջելես տեղափոխվելուց կարճ ժամանակ անց Օլիվեր Ռիոթն առաջին տեղն Է զբաղեցրել Գրեմմի ամենամյա "Rock the Mic Competition" մրցույթում", ցուցադրեցին Կալիֆոռնիայի նոր դերասաններ, ինչպես նաև պարգևատրվեցին ստուդիական ժամանակով լեգենդար պրոդյուսեր Մայք Կլինկի հետ (Guns N ' Roses, Metallica, Eddie Money և այլն)։

Օլիվեր Ռիոթը թողարկել է իր դեբյուտային EP-ն, Hallucinate-ը, 2015 թվականի նոյեմբերին։ Ալբոմը ամբողջ ծավալով թողարկվել է իրական Miilk-ի կողմիցԿորեայի եկեղեցու հետևի սենյակում։ Ալեքսն ապրում էր եկեղեցու մոտ կայանված իր ֆուրգոնում, մինչ ձայնասկավառակ էր ստեղծում, և երկու եղբայրներն էլ շարունակում էին դա անել դուետի հաջորդ ալբոմի ձայնագրման ժամանակ։ Հաճախ համեմատում են Ջեյմս Վինսենտ Մաքմորոուի հետ, Ջեյմս Բլեյք, և Passenger, Ինդի-նորաձևության օրենսդիրներն ասում են. " Օլիվեր բունտը աննկատ տակի կուրացնող կետն է, անասելի փայլը, որը զուրկ է արժանի երկրպագուներից, անդեգրաունդյան արվեստի իսկական ստեղծագործությունն է, որը հիմնական երաժշտությունը դարձնում է մակերեսային խաբեության նման։

Լոս Անջելեսում հիմնված Երկվորյակները ավարտել են իրենց երկրորդ երկար սպասված EP-ն, որը կոչվում է Neurosis, որը մասամբ թողարկվել է 2016 թվականի դեկտեմբերին։ Օլիվեր բունտան ներկայացնում է "տաղանդների Պարադիգմա"գործակալությունը։

Երաժշտական ընդմիջումից հետո նրանք թողարկել են nervous սինգլը 2019 թվականի հոկտեմբերին։

## Սկավառակագրություն
**EP-ներ**
* *Hallucinate* (November 4, 2015, Independent)
* *Neurosis* (January 20, 2017, Independent)
* *Nervous* (October 16, 2019, Independent)

## Ծանոթագրություններ

## Արտաքին հղումներ
*

Կատեգորիա:Երաժշտական խմբեր
Կատեգորիա:Երկվորյակների երաժշտական խմբեր
Ուկրաինան Եվրատեսիլ 2020 երգի մրցույթում

**[[Ուկրաինան Եվրատեսիլ երգի մրցույթում|Ուկրաինան]]** 16-րդ անգամ կմասնակցի Ռոտերդամում կայանալիք Եվրատեսիլ 2020 երգի մրցույթին։ 2020 թվականի մրցույթի Ուկրաինայի մասնակիցը և երգը կընտրվի Ազգային եզրափակչի միջոցով։

## Ազգային ընտրություն
### Ձևաչափ
2019 թվականի հոկտեմբերի 16-ին Առաջին ազգային և ՍՏԲ հեռուստաընկերությունները հայտարարեցին Եվրատեսիլ 2020» -ի ազգային ընտրության մեկնարկի մասին։ Ազգային ընտրությունը բաղկացած կլինի երեք ցուցադրությունից։ Երկու կիսաեզրափակիչները կկայանան 2020 թվականի փետրվարի 8-ին և 15-ին։ Յուրաքանչյուր կիսաեզրափակիչից եզրափակիչ կանցնեն լավագույն եռյակը՝ ըստ մրցույթի ժյուրիի և հեռուստադիտողի։ Եզրափակիչը տեղի կունենա 2020 թվականի փետրվարի 22-ին։ Ընտրության բոլոր փուլերը կանցնեն Կիևի պոլիտեխնիկական ինստիտուտում։

Եվրատեսիլ 2020 երգի մրցույթի Ուկրաինայի ազգային ընտրության երաժշտական պրոդյուսերը մնում է ուկրաինացի կոմպոզիտոր Ռուսլան Կվինտան։

Եվրատեսիլ 2020-ի ազգային ընտրության ժյուրիի կազմում են։

* Վիտալի Դրոզդով — TAVR Media-ի գլխավոր պրոդյուսեր։
* Թինա Կարոլ — ուկրաինացի երգչուհի, Ուկրաինայի ներկայացուցիչ Եվրատեսիլ 2006 երգի մրցույթում Հունաստանի Աթենք քաղաքում, որտեղ «Show Me Your Love» երգով զբաղեցրեց 7-րդ հորիզոնականը։
* Անդրեյ Դանիլկո —  ուկրաինացի երգիչ է, ով  հայտնի է որպես Վերկա Սերդուչկա, Ուկրաինայի ներկայացուցիչը Ֆինլանդիայի Հելսինկիում անցկացվող Եվրատեսիլ 2007 երգի մրցույթում, որտեղ «Dancing Lasha Tumbai» երգով զբաղեցրել է 2-րդ հորիզոնականը։

Ազգային ընտրության հաղորդավարն է Սերգեյ Պրիտուլան։

Հունվարի 20-ին հրապարակվեց ընտրության մասնակիցների ցուցակը։ Հունվարի 22-ին տեղի ունեցավ կիսաեզրափակիչի մասնակիցների վիճակահանությունը և  համարների  հերթականության սահմանումը։

2019 թվականին տեղի ունեցած սկանդալից հետո նոր կանոն է մտցվել, որը սահմանափակում է այն երգիչների մասնակցությունը Ազգային ընտրությանը, ովքեր 2014 թվականից առնվազն մեկ համերգ են ունեցել Ռուսաստանում։

### Առաջին կիսաեզրափակիչ

### Երկրորդ կիսաեզրափակիչ

## Եզրափակիչ

## Ծանոթագրություններ

Կատեգորիա:2020 Ուկրաինայում
Կատեգորիա:Եվրատեսիլ 2020 երգի մրցույթ
Առյուծի արձանիկ (մ․թ․ա․ 7-րդ դար, Սյունիք)

thumb|300px
**Առյուծի արձանիկ**, ձուլածո արձանիկ՝ գտնված Սյունիքի մարզկենտրոն Կապանին մերձակա Սզնակ գյուղում։ Պահպանվում է Գորիսի երկրագիտական թանգարանում։ Թվագրվում է մ.թ.ա.7-րդ դարով։

## Բնութագիր
Արձանիկը կշռում է 5,5 կգ։ Ունի 7,5 սմ լայնություն և 13 սմ բարձրություն։ Առջևի թաթից մեկը բացակայում է։ Պահպանվածությունը՝բավարար։ Հայտնաբերվել է 1944 թ․։

Ուրարտական դարաշրջանով թվագրվող արվեստի այս նմուշի հայտնաբերումը Սյունիքում ևս փաստում է, որ Սյունիքը ներառնված է եղել Վանի թագավորության մեջ։ 2007-թ․ Հայկական մշակույթի օրեր միջպետական ծրագրի շրջանակում վեց ամիս շարունակ ցուցադրվել է Ֆրանսիայում Լուվրի  թանգարանում "Armenia Sacra" ցուցադրության շրջանակներում։ Մ․թ․ա․ 17-16-րդ դդ․ առյուծի արձանիկ է հայտնաբերվել Օշականում և մ․թ․ա․ 14-15-րդ դդ․ թվագրվող առյուծի արձանիկ՝ Դվինում։


Առյուծի արձանիկ 02.jpg
Առյուծի արձանիկ 03.jpg
Առյուծի արձանիկ 04.jpg


## Ծանոթագրություններ

## Գրականություն
* Armenia Sacra, Mémoire chrétienne des Arméniens (IVe-XVIIIe siècle), 2007
* Onik Khmkikyan, Syunik during the bronze and iron ages, N. Y., 2002 թ․

Կատեգորիա:Երկաթի դար
Գագիկ Խաչատրյան (գրող)

**Գագիկ Խաչիկի Խաչատրյան** (), հայ բանաստեղծ, արձակագիր, դրամատուրգ։ Հայաստանի գրողների միության անդամ (2012)։

## Կենսագրություն
Գագիկ Խաչատրյանը ծնվել է 1954 թվականի հունվարի 1-ին, Կիրովական քաղաքում (այժմ՝ ՀՀ Լոռու մարզ, քաղաք Վանաձոր)։ Ավարտել է Վանաձորի Հովհաննես Թումանյանի անվան պետական մանկավարժական համալսարանը։  Հայոց լեզու և գրականություն, գեղագիտություն է դասավանդել Արագածի, Լոռու մարզերում և Երևանում որպես հանրակրթական դպրոցներում։ 2004-2009 թվականներին եղել է ՀՀ մշակույթի նախարարության մշակութային քաղաքականության վարչության պետական ծրագրերի, կրթության և մշակութային համագործակցության բաժնի գլխավոր մասնագետ, 2009-2010 թվականներին՝ ՀՀ մշակույթի նախարարության հրատարակչական գործի գործակալության պոլիգրաֆիայի բաժնի պետ, 2010 թվականից՝ «Գրքի և հրատարակչական գործի կենտրոն» ՊՈԱԿ-ի տպագիր արտադրանքի բաժնի պետ։

## Երկեր
* Հեծանվորդը տակառում, Երևան, 2013։
* Գոռան լիճ (պատմվածքներ), Երևան, 2010։
* Բառի գույնը (բանաստեղծություններ), Երևան, 2007։
* Զննումներ (բանաստեղծություններ), Երևան, 1999։

## Ծանոթագրություններ

Կատեգորիա:Հայաստանի գրողների միության անդամներ
Կատեգորիա:Հայ բանաստեղծներ
Կատեգորիա:Հայ արձակագիրներ
Կատեգորիա:Հայ դրամատուրգներ
Կատեգորիա:Վանաձորի պետական համալսարանի շրջանավարտներ
Աղթարք

**Աղթարք**, 1513 թվականին Վենետիկում հայ տպագրիչ Հակոբ Մեղապարտի հրատարակած երրորդ տպագիր գիրքն է։ Գիրքը գուշակությունների մասին է։

## Պատմություն
[250px|մինի|[Հակոբ Մեղապարտ]]
Բանասիրության մեջ հայ հնատիպ գրքերից առաջինը «Աղթարք»-ն է հիշատակվել՝ 1865 թ., Ղևոնդ Ալիշանի կողմից («Բազմավեպ», 1865, էջ 221)։ Ավելի ուշ, Գարեգին Զարբհանալյանը իր «Հայկական մատենագրության»  մեջ (1883 թ.) նկարագրել է «Աղթարք»-ը և Ուրբաթագիրքը (վերջինս` «Կիպրիանոս» վերնագրով)։ Ուրբաթագրքի մասին գրված է՝ «Անթուական ամենահին տպագրութիւն, առանց նշանակութեան տեղվոյ, քաղաքի և հրատարակչի»։

## Նկարագրություն
Աղթարք գրքի հրատարակիչը Հակոբ Մեղապարտն է։ Այն տպագրվել է Վենետիկում, 1513 թվականին, էջերի քանակը 380 է։ Գրքի տպատառերը և զարդագրերը նման են Մեղապարտի հրատարակած «Ուրբաթագիրք» և «Պատարագատետր» գրքերին։ Գիրքը ցուցադրվում է Եղիշե Չարենցի անվան գրականության և արվեստի թանգարանի՝ գրականությանը նվիրված ցուցասրահում (գրական ֆոնդ, գրադարանի բաժին)։ «Աղթարք», ըստ Հր. Աճառյանի` պարսկերենից է և նշանակում է «աստղեր», այն գուշակությունների մասին է։

## Ծանոթագրություններ

## Աղբյուրներ
# Ե․ Չարենցի անվան գրականության և արվեստի թանգարան, հնատիպ գրքերի ֆոնդ

Կատեգորիա:1513 գրքեր